ዝብል ግሁድ መልሲ የለን። ኹሎም በዚ ጉዳይ ክረዳድኡ ዘይክኣሉ ሰባት ግን ኣብታ ዓዲ መጥቃዕቲ ተፈጺሙ ብዝብል ሓደ ነገር ጥራሕ ይሰማምዑ። ኑርያ ከም እትብሎ ድማ እቶም መንነቶም ዘይተፈለጡ ዕጡቓት ንርእሶም ተቓለስቲ "ሙጃሂደን' ኢሎም ይጽውዑ ነይሮም። እዚ፡ ዕጡቓት ጣሊባን ዝጥቀምሉ ቃል እዩ። ጣሊባን ኣብዚ ጉዳይ ኢድ ከም ዘይብሉ እኳ እንተገለጹ፡ ኣብቲ ዕለት ግን ተኹሲ ከም ዝነበረ ኣረጋጊጾም። ኣብታ ለይቲ ንናይ ፖሊስ ማእከል ፈተሻ ዒላማ ዝገበረ መጥቃዕቲ ከም ዝተፈጸመ ብምግላጽ፡ ክልተ ኣባላቶም ጉድኣት ከም ዝበጸሖምን ዝሞተ ሰብ ከም ዘይነበረን ይዛረቡ። ሰበ ስልጣን መንግስቲ ኣፍጋኒስታን ድማ "ኑርያ ናይ ብሓቂ ጅግና እያ፤ ኣብ ልዕሊ ጣሊባን ዓወት ኣመዝጊባ'ያ" ኢሎም ንኢዶምዋ። ኑርያን ክልቲኦም ኣሕዋታን ብወተሃደራዊ ሄሊኮፕተር ካብታ ዝነብሩላ ዓዲ ኣብ ካቡል ናብ ዝርከብ ውሑስ ቦታ ክውሰዱ እንከለው፤ ዛንታ እታ ዓርሳ ንምክልኻል ብረት ዘልዐለት ኰተቴ ማሕበራዊ ሜዲያ ኣዕለቕሊቑ ቀንዩ። ምንጪ ስእሊ, Local Afghan authorities መግለጺ ስእሊ, ኑርያን ክልቲኦም ኣሕዋታን ብወተሃደራዊት ነፋሪት ናብ ካቡል ተወሲዶም ፕረዚደንት ኣፍጋኒስታን መጥቃዕቲ ጣሊባን ንዝመከቱ ሰላማውያን ሰባት ክንእድ ልሙድ እዩ። ንኑርያ ናብ ርእሰከተማ እታ ሃገር ካቡል ምዕዳሙ ግን ዝተሓዋወሰ ስምዒት ፈጢሩ እዩ። ገለ ሰባት ጅግና እያ ይብሉ። ገሊኦም ድማ ግዳይ ክልቲኦም ተዋጋእቲ ሓይልታት ዝኾነት ንፕሮፖጋንዳ ሃልኪ ዝወዓለት እያ ይብሉ። "ብሞትን ጎንጽን ዝተፈተኑ፡ ዋጋ ህይወትን ሰላምን ዘይፈልጡ ዜጋታት ዘለውዋ ሃገር፡ ነዚ ክስተት ተጠቒሙ ብረት ምልዓል ዝንእስድን ጎንጺ ዘጉልሕን ኣካል ምርኣይ ክረድአኒ ኣይኽእልን። ጎንጺ ብጎንጺ ኣይምለስን" ክብል ሓደ ኣብ ትዊተር ጽሒፉ። ካልእ ተጠቃሚ ማሕበራዊ ሜድያ ድማ፡ ኑርያ "ምልክት ንርእሰን ኣብ ምክልኻል ዝተዓወታ ኣፍጋናውያን ደቂ ኣንስትዮ” እያ ኢሉ። "ብምኽንያት ጣሊባን ዝኸፍቶ ዘሎ ውግእ፡ ብዙሓት ዓቕሚ ዝስኣና ምስ ቑስለን ዝነብራ ደቂ ኣንሰትዮ ኣለዋ እየን"። ድሕሪ እቲ ወለዲ ኑርያ ዝቐተለ መጥቃዕቲ፡ ፖሊስ መለለዪ መንነት እቶም ዝሞቱ ዕጡቓት ዝረኸቡ ኮይኖም፡ ክልቲኦም ደገፍቲ ጣሊባን ምንባሮም ንቢቢሲ ተዛሪቦም። እቲ ተወቒዑ ዘምለጠ ሳልሳይ ዕጡቕ ድማ ሰይድ ማሱም ካርማን ዝተብሃለ ላዕለዋይ ኣዛዚ ጣሊባን ከም ዝኾነ ፖሊስ ገሊጹ። ትጥቀምሉ ዘለኹም መሳርሒ ኣይተቐበሎን። መግለጺ ቪድዮ, "ጓል ኣነስተይቲ ካብ ፍርሒ ንኽትገላገል 10 ዓመት ይወስደላ" ቢቢሲ ኣብ ዝገበሮ ምጽራይ ድማ፡ እቲ ቆሲሉ ሃዲሙ ዝተብሃለ ኣዛዚ ኣብዚ እዋን ቆሲሉ ከም ዘሎ ካብቲ ከባቢ መረዳእታ ዝረኸበ ኮይኑ፡ ኣበይን መዓዝን ከም ዝቖሰለ ግን ኣይተፈለጠን። ካብ ውሽጢ ጣሊባን ዝተረኸበ ሓበሬታ ድማ ካብቶም መወትቲ ሓደ ቅድም ክብል ኣብ ሄልማንድ ደቡባዊ ኣፍጋኒስታን፡ ሓቢሩዎም ይሰርሕ ምንባሩ ይገልጽ። እቲ በዓል ቤት ኑርያ'ዩ ዝበሃል ዘሎ ሰብኣይ ሓደ ካብቶም ኣብታ ለይቲ ዝሞቱ ዕጡቓት እዩ። ኑርያ ግን ኣይተመርዓናን ብማለት ትነጽጎ። ካልኦት ግን፡ ኑርያ ኣብ መንጎ ክልተ ቤተሰብ ብዝተገብረ "ሞክሂ" ብዝብሃል ስምምዕ መርዓ ዝተዋህበት እያ ይብሉ። ራሂም ዝተባህለ ሰብ ንኑርያ ካልአይቲ በዓልቲ ቤቱ ገይሩ ክወስዳ፤ ኣቦ ኑርያ ድማ ንጓል ሓፍቲ ራሂም ከእቱ ተሰማሚዖም ነይሮም። ኮይኑ ግና ክልቲአን ቆልዑት ዕድሚአን ስለ ዘይኣኸለ ድሕሪ ነዊሕ እዋን ክፍጽምዎ ተረዳዲኦም ነይሮም። ኣብ ገጠር ከባቢታት ኣፍጋኒስታን ከምዚኦም ዝበሉ ሓቅታት ከተጻሪ ኣዝዩ ከቢድ እዩ። እቲ ከባቢ ብዓበይቲ ጎቦታት ዝተኸበ ስለ ዝኾነ መስመር ቴሌፎን ንምርካብ ዝምችእ ኣይኮነን። ቢቢሲ እቲ ሓቂ ንምጽራይ ንኣደ ራሂም ሸፊቃ ብስልኪ ዘዘራረባ ኮይኑ፡ ኑርያን ረሂምን ቅድሚ ሰለስተ ዓመት ከም ዝተመርዓዉን፡ ኣቦ ኑርያ ድማ ለውጡ ከም ዝወሰደን ገሊጻ። ኮይኑ ግና ቅድሚ ክልተ ዓመት ራሂም ንስራሕ ናብ ሄልማድ ምስ ከደ፡ ኣቦ ኑርያ ነታ ዝወሰዳ ቆልዓ መሊሱ ጓሉ ሒዙ ከም ዝኸደን ነቲ ውዕል ከምዘፍረሶን ገሊጻ። ኣብቲ መጥቃዕቲ ዝተፈጸመሉ መዓልቲ፡ ራሂም ኣቦ ኑርያ ብዝተገብረሉ ዕድመ ከም ዝኸደን፡ ክቐትሎ ሓሳብ ከም ዘይነበሮን ወሲኻ ተዛሪባ። ብተወሳኺ ወዳ ኣባል ጣሊባን ከም ዘይነበረን ብረት ሒዙ ከም ዘይፈልጥን ገሊጻ። ፖሊስ ናይታ ቁሸት፣ ዓበይቲ ዓድን ሰበ ስልጣንን ኑራን ራሂምን ከም ዘይተመርዐዉ ብምግላጽ እቲ ጥቕዓት ወላዲኣ ንምቕታል ብጣሊባን ዝተፈጸመ ከም ዝኾነ ይገልጹ። ኣብታ ለይቲ ዝተፈጸመ ነገር ውሑዳት ሰባት እዮም ዝፈልጥዎ። ኑርያን እቲ ንኡሽቶ ሓዋን። ሞት ኣፍጋናኒስታውያን እናቐጸለ እዩ። መብዛሕትኦም ድማ ከም ኑርያ ዝበሉ ንኡሽቶ ዓቕምን ንኡሽቶ ሰማዕን ዘለዎም፡ ብዝኸኣልዎ መገዲ ንባዕሎም ካብ ምክልኻል ካሊእ ኣማራጺ የብሎምን። ተዛማዲ ትሕዝቶ ቬትናም፡ ኣሽሓት ደቂ ኣንስትዮ ዝሃደነት ዓመት-19681 ሚያዝያ 2020 ትግራይ፡ ኣብ ህጻናትን ደቂ ኣንስትዮን ብዝበጽሕ ጾታዊ መጥቃዕቲ መን'ዩ ዝሕተት?20 ሰነ 2020 “ብህጻኑ ንዝተጨውየ ወደይ ክረክብ 32 ዓመታት ወሲዱለይ"23 ነሓሰ 2020 ንኑስራት ራሃን ብደዋ ዘቃጸልዋ 16 ጥርጡራት ክሲ ተመስሪትዎም30 ጉንቦት 2019 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 8 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
